wat die planeet so blou laat vertoon, vanweë die absorpsie van rooi lig. Uranus beskik ook oor ’n vae ring-sisteem, wat van die aarde af nie goed sigbaar is nie. Maar daar is iets anders wat Uranus heel besonders maak. Die planeet wentel naamlik op sy sy om die son, sy as met sowat 90 grade gekantel.
Oor die planeet Venus was daar al baie misgetas en waarvan die ergste waarskynlik die keuse van die naam was. Daar is die storie van die Franse Vloot wat ’n patrollieboot uitgestuur het om ondersoek te gaan instel na die skerp lig saans in die weste bokant die Engelse Kanaal, nadat die vermoede ontstaan het dat dit moontlik ’n vyandige spioenasieballon is.
Die aarde se magneetveld: Die kern van die aarde is ’n draaiende bol gesmelte yster, wat vir ons planeet ’n enorme en kragtige magneetveld skep wat tot ver in die ruimte strek.Hierdie skerm beskut ons teen die volle aanslag van kosmiese straling en teen potensieel dodelike kragte afkomstig van die son.